b'\n_START_ARTICLE_\nRobert Clarke\n_START_PARAGRAPH_\nRobert Irby Clarke (1. kes\xc3\xa4kuuta 1920 \xe2\x80\x93 11. kes\xc3\xa4kuuta 2005) oli yhdysvaltalainen n\xc3\xa4yttelij\xc3\xa4. H\xc3\xa4n esiintyi elokuvissa ahkerasti 1940\xe2\x80\x931950-luvuilla.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nClarke syntyi ja kasvoi Oklahoma Cityss\xc3\xa4. H\xc3\xa4n halusi jo varhaisella i\xc3\xa4ll\xc3\xa4 ryhty\xc3\xa4 n\xc3\xa4yttelij\xc3\xa4ksi, vaikka k\xc3\xa4rsi esiintymispelosta. H\xc3\xa4n k\xc3\xa4vi Kemperin sotilasopistoa Missourissa, mutta astma esti palveluksen toisessa maailmansodassa. My\xc3\xb6hemmin h\xc3\xa4n opiskeli Oklahoman ja Wisconsinin\xe2\x80\x93Madisonin yliopistoilla. Opiskeluaikanaan h\xc3\xa4n esiintyi radiossa ja teatterissa. H\xc3\xa4n ei valmistunut, vaan l\xc3\xa4hti Kaliforniaan pyrkimyksen\xc3\xa4\xc3\xa4n luoda ura elokuvissa._NEWLINE_Clarke sai RKO Picturesin kanssa sopimuksen, joka oli voimassa kolmen vuoden ajan 1940-luvulla._NEWLINE_Clarke esiintyi lukuisissa klassisissa 1950-luvun science fiction -elokuvissa. H\xc3\xa4n ei toiminut elokuvien parissa pelk\xc3\xa4st\xc3\xa4\xc3\xa4n n\xc3\xa4yttelij\xc3\xa4n\xc3\xa4; h\xc3\xa4n ohjasi, tuotti ja k\xc3\xa4sikirjoitti elokuvan The Hideous Sun Demon (1959). H\xc3\xa4n my\xc3\xb6s esiintyi siin\xc3\xa4 roolissa. H\xc3\xa4net n\xc3\xa4htiin lis\xc3\xa4ksi lukuisissa televisiosarjoissa. H\xc3\xa4n julkaisi omael\xc3\xa4m\xc3\xa4kerran To \xe2\x80\x9cB\xe2\x80\x9d or Not to \xe2\x80\x9cB\xe2\x80\x9d: A Film Actor\xe2\x80\x99s Odyssey (1996).\n_START_SECTION_\nPerhe\n_START_PARAGRAPH_\nClarke oli naimisissa The King Sisters -kokoonpanossa laulaneen Alyce Kingin kanssa vuodesta 1956 t\xc3\xa4m\xc3\xa4n kuolemaan (1996). Cam Clarke on Robert Clarken ja t\xc3\xa4m\xc3\xa4n vaimon poika. Clarkella oli my\xc3\xb6s kaksi poikapuolta.\n_START_SECTION_\nKuolema\n_START_PARAGRAPH_\nClarke kuoli Kaliforniassa diabeettisiin komplikaatioihin 85-vuotiaana. H\xc3\xa4net haudattiin Forest Lawn Memorial Parkiin.'